open-index/open-wikipedia-markdown huggingface dataset:
वैश्विक शासन सूचक

right|thumb|300px|2008 में विभिन्न देशों का भ्रष्टाचार नियंत्रण का मापांक<br>'''गहरा हरा''' : (90 से 100 परसेंटाइल), '''हल्का हरा''' : (75 से 90 परसेंटाइल), '''पीला''' : (50 से 75 परसेंटाइल), '''नारंगी''' (25 से 50 परसेंटाइल), '''गुलाबी''' (10 से 25 परसेंटाइल) तथा '''लाल''' (शून्य से 10 परसेंटाइल)

विश्व बैंक के अनुसंधान के अनुसार शासन के छः सूचक हैं-

* आवाज एवं उत्तरदायित्व
* राजनैतिक स्थायित्व एवं हिंसा का अभाव
* प्रभावी शासन
* नियंत्रण की गुणवत्ता
* विधि का शासन
* भ्रष्टाचार पर नियंत्रण

इन छः मापदण्डों के आधार पर विश्व के २०० से अधिक देशों के शासन की गुणवत्ता का स्तर मापा जाता है और २००२ के बाद प्रतिवर्ष सबके सामने प्रस्तुत किया जाता है।

श्रेणी:समाजशास्त्र
तकनीकज्ञ

right|thumb|300px|अमेरिकी-यूरोपीय उपग्रह ''यूलिसेस'' के विभिन्न अंगों जो जोड़ते हुए तकनीशियन
प्रौद्योगिकी के क्षेत्र में उस व्यक्ति को **तकनीकज्ञ** या **तकनीशियन** (technician) कहते हैं जो किसी तकनीकी क्षेत्र के कार्यों को करने में सिद्धहस्त हो। तकनीशियन के पास तकनीकी सिद्धान्तों का अच्छा व्यावहारिक ज्ञान होता है। अनुभवी तकनीकज्ञ के पास सम्बन्धित क्षेत्र का मध्यम स्तर का सैद्धान्तिक ज्ञान होता है किन्तु उनका व्यावहारिक ज्ञान उत्तम स्तर का होता है। उदाहरण के लिए आडियो तकनीशियन ध्वनिकी (acoustics) के बारे में उतना ज्ञान नहीं रखते जितना ज्ञान ध्वनिकी इंजीनियर के पास होता है, किन्तु वे ध्वनि उपकरणों के संचालन में इंजीनियर से अधिक कुशल होते हैं। 

## बाहरी कड़ियाँ
*बेसिक इलेक्ट्रॉनिक्स हिन्दी

श्रेणी:आजीविका
श्रेणी:विशेषज्ञता
श्रेणी:तकनीकी शब्दावली
गिरिव्रज

**गिरिव्रज** महाभारतकाल और बिंबिसार तक के परवर्ती काल की मगध की राजधानी थी। 

समझा जाता है कि यह आधुनिक राजगिर से दस किलोमीटर पूर्व और गया से प्राय: ५० किमी पूर्व-उत्तर पंचना नदी के तीर स्थित था। बार्हद्रथ राजकुल की राजधानी होने के कारण महाभारत के अनुसार इसका दूसरा नाम 'बार्हद्रथपुर' था। महाभारत ने गिरिब्रज और बार्हद्रथ के अतिरिक्त उसका एक तीसरा नाम 'मागधपुर' दिया है। 'महावग्ग' में उसी को 'गिरिब्बज' कहा गया है। रामायण में गिरिव्रज को 'वसुमति' नाम से अभिहित किया गया है और बौद्धग्रथों में कहीं कहीं उसका नाम 'कुशाग्रपुरी' भी मिलता है। 

गिरिव्रज, जैसा नाम से ही प्रकट है, पहाड़ों से घिरा था और वैहार, वराल (विपुल), वृषभ, ऋषिगिरि और सोमगिरि की पाँच पहाड़ियों के परकोटे से सुरक्षित था। बाद में हर्यक कुल के राजा बिंबिसार ने गिरिव्रज को छोड़ नगर के बाहर अपने राजप्रासाद बनवाए जिससे गिरिव्रज उजड़ गया और मगध की नई राजधानी बिंबिसार के प्रासाद के चतुर्दिक् बसी जो राजगृह कहलाई। राजगृह का परकोटा अब भी राजगिर की पहाड़ियों पर खड़ा है।

श्रेणी:भारत के प्राचीन नगर
श्रेणी:प्राचीन भारत का इतिहास
तिक्कन

right|thumb|300px|महाभारत के अन्तिम भाग का तेलुगु में अनुवाद करने वाले कवि '''तिक्कन सोमयाजी'''
**तिक्कन्न** (तिक्कन सोमयाजी ; तेलुगु : తిక్కన సోమయాజి ; 1205–1288) एक कवि थे। वे कवित्रयी में से एक थे जिन्होने शताब्दियों में महाभारत का तेलुगु में अनुवाद किया। 

## परिचय
तिक्कन का अवतरण आदि कवि नन्नय के दो शताब्दियों के पश्चात् हुआ। वे नेल्लूरिमंडल के राजा मनुम सिद्ध के मंत्री थे। मंत्री कोमन्न तथा अन्नमांबा तिक्कन्न के मातामिता थे। पिता भी 'गुंटॅरिविभ' थे अर्थात तिक्कन्न संपन्न तथा पंडितवंश में उत्पन्न हुए थे। इसके दादा भास्करमंत्री भी कवि हुए।

तिक्कन्न के समय में शैव तथा वैष्णव दोनों धर्म जोरों से प्रचारित थे और दोनों में संघर्ष भी खूब चल रहा था। इन धर्मो के अनुयायी परस्पर दर्शन और भाषण के भी विमुख थे। ऐसी परिस्थिति को देखकर जो हरिहरात्मक देवता की भावना निकली इसी को इष्टदेव मानकर तिक्कन्न भी इन धर्मो के सामरस्य के लिये कटिबद्ध हुए।

तिक्कन्न मनुमसिद्ध के मंत्री ही नहीं आदरणीय कवि भी थे। आरुगल्लु के राजा गणपतिदेव के साथ मनुमसिद्धि का जो भेदभाव उत्पन्न हुआ उसमें मंत्री की हैसियत से तिक्कन्न के दोनों राजाओं को युद्धरत होने से बचाया। राजनीति के अच्छे ज्ञाता होने के कारण इन्होंने श्रीकृष्ण के दौत्य का पुनरभिनय सुचारु रूप से किया।

तिक्कन्न की पहली रचना 'निर्वचनोत्तर रामायण' राजा मनुमसिद्ध को ही समर्पित थी। निर्वचन ग्रंथों में छंद ही छंद मिलते हैं, चंपू के द्योतक गद्य के अंश नहीं होते। यद्यपि यह ग्रंथ श्रीमद्रामायण के उत्तरकांड का अनुवाद रूप ही है, तिक्कन्न ने कई अंशों में स्वतंत्रता का अवलंबन किया। तिक्कन्न की दूसरी रचना आंध्र महाभारत है, जब कि सोमयाग करके वे सोमयाजी उपाधिधारी भी बन गए। अरणयपर्व के अननूदित अंश को न लेकर तिक्कन्न ने विराटपर्व से आरंभ करके अंत तक पंद्रह पर्वों का आंध्रीकरण किया और इस कार्य में नन्नय का ही मार्गानुसरण किया। पात्रों के चित्रण एवं रसों के पोषण में इन्होंनें बड़ी दक्षता प्रदर्शित की। स्वयं मंत्री होने के कारण राजनीति, युद्धवर्णन आदि में इनकी रचना में गंभीरता और सहजता प्रस्फुटित होती है। तिक्कन्न की शैली प्रधानत: संवादशैली है जिसमें पात्रों के संभाषणों द्वारा कथा का पुरोगमन होता है। नन्नय की तरह दीर्ध समासों के पक्ष में ये नहीं थे। दो तिहाई तेलुगु शब्दों और शेष संस्कृत पदावली का उन्होनें प्रयोग किया। क्लिष्ट तथा आध्यात्मिक विषय भी देशी भाषा द्वारा सुव्यक्त किए जा सकते हैं, यह बात तिक्कन्न की रचना से प्रमाणित हो जाती है। 'मार्ग' एवं देशी पद्धतियों को अपनाने के कारण इनको 'उभय कविमित्र' की उपाधि भी मिली। लोकोक्तियाँ और मुहावरे भी इनकी रचना में काफी मिलते हैं।

तिक्कन्न ने हरिहरदेव को जो शिव तथा केशव की अभिन्नता के प्रतीक हैं, अपने ग्रंथ को समर्पित किया और इस कारण धार्मिक एकता के प्रवर्तक के रूप में भी तिक्कन्न की गणना की जाती है।

पदलालित्य, अर्थगौरव, कल्पना एवं तर्क संगतता आदि गुण जो तिक्कन की रचना में पाए जाते हैं वे सभी किसी एक कवि की रचना में दुर्लभ हैं। तिक्कन्न के शिष्य केतन्न भी कवि हुए, जिन्होने अपना दशकुमार चरित नामक पद्यकाव्य गुरु को समर्पित किया। 

श्रेणी:तेलुगु साहित्यकार
गिबन

**गिबन** (Gibbon) लंबी बाहोंवाला, पेड़ों पर दौड़नेवाला एक कपि का जीववैज्ञानिक कुल है जो उत्तरपूर्वी भारत, पूर्वी बंग्लादेश और दक्षिणपूर्वी चीन से लेकर इण्डोनेशिया के कई द्वीपों (सुमात्रा, जावा और बोर्नियो समेत) में पाया जाता है। गिबन कुल के चार जीववैज्ञानिक वंश और १७ जीववैज्ञानिक जातियाँ अस्तित्व में हैं। इनका रंग काला, भूरा और श्वेत का मिश्रण होता है। पूरे श्वेत रंग के गिबन बहुत् कम ही दिखते हैं। गिबन जातियों में सियामंग, श्वेत-हस्त या लार गिबन और हूलोक गिबन शामिल हैं।

यह मानव, चिम्पैन्ज़ी, ओरंग उतान, गोरिला और बोनोबो जैसे महाकपियों की तुलना में आकार में छोटे होते हैं और उनसे अधिक बंदर-जैसे दिखते हैं लेकिन सभी कपियों की भाँति इनकी भी पूँछ नहीं होती और यह अक्सर अपने पिछले पाँवों पर चलते हैं। इन्हें अक्सर हीनकपि (smaller apes) कहा जाता है। ये पृथ्वी पर खड़े होकर तो चल सकते ही हैं, पेड़ों पर भी हाथ के सहारे से खड़े होकर चलते हैं। यह वृक्षों में डाल-से-डाल लटककर बहुत तेज़ी से एक स्थान से दूसरे स्थान जाने में सक्षम होते हैं। इन्हें एक डाल से ५० फ़ुट (१५ मीटर) दूर की डाल तक कूदते हुए और ५५ किमी प्रति घंटे (३४ मील प्रति घंटे) की गति से पेड़ों में घूमते हुए मापा गया है। उड़ सकने वाले स्तनधारियों को छोड़कर, यह विश्व के सबसे गतिशील वृक्ष विचरणी स्तनधारी हैं।

गिबन आजीवन एक ही जीवनसाथी चुनकर उसके साथ रहने के लिये जाने जाते हैं हालांकि कुछ जीववैज्ञानिक इसपर विवाद करते हैं और उनके अनुसार गिबनों में कभी-कभी तलाक जैसी प्रक्रिया भी देखी जा सकती है।

## इन्हें भी देखें
* हूलोक गिबन
* महाकपि
* कपि
* वृक्ष विचरण

## सन्दर्भ

श्रेणी:कपि
श्रेणी:एशिया के स्तनधारी
श्रेणी:पशु
*
फ्रांज फॉन लेनबाख़

right|thumb|300px|जर्मन चित्रकार '''फ्रांज फॉन लेनबाख़'''
**फ्रांज फान लेनबाख़** (Franz Von Lenbach ; १८३६-१९०४) जर्मन चित्रकार। 

इसका जन्म १३ दिसम्बर १८३६ को शोबेन हाउजेन (बवेरिया) में हुआ। आग्सवर्ग तथा म्यूनिख की चित्रदीर्घाओं के निरीक्षण के पश्चात् इसकी रुचि कला की ओर हुई। तत्पश्चात् कुछ काल तक ग्रेफ़्ल की चित्रशाला में कार्य करता रहा। पिलोटी की शिष्याता के पश्चात् 'गड़ेरिये का लड़का' शीर्षक चित्र बनाया। लेनबाख ने जर्मनी के लिए यथार्थवादी आंदोलन की भूमिका प्रस्तुत की। इसकी विशेष ख्याति आकृति चित्रकार के रूप में है तथा उसके प्रसिद्ध आकृतिचित्र हैं - 'बिस्मार्क' तथा 'विलियम प्रथम'।

श्रेणी:चित्रकार
गिल्बर्ट न्यूटन ल्यूइस

**गिल्बर्ट न्यूटन ल्यूइस** (Gilbert Newton Lewis ; सन् १८७५-१९४६) अमेरिका के रसायनज्ञ थे जो सहसंयोजक बंध की खोज एवं इलेक्ट्रान-युग्म के काँसेप्ट देने के लिए प्रसिद्ध हैं। ल्युइस ने ऊष्मागतिकी, प्रकाशरसायन, तथा समस्थानिक विलगन (आइसोटोप सेपरेशन) पर भी काम किया तथा अम्ल और क्षार का कांसेप्ट भी दिया।

ल्युइस का जन्म मैसाचुसेट्स प्रदेश के बोस्टन नगर के पास हुआ था। आप हारवार्ड विश्वविद्यालय के स्नातक थे और यहीं से सन् १८९९ में आपने पी-एच. डी. की डिग्री प्राप्त की।

सन् १९०४ में आप फिलिपीन द्वीप में बाट और मापों के पर्यवेक्षक तथा वैज्ञानिक विभाग में रसायनज्ञ नियुक्त हुए, किंतु एक वर्ष पश्चात् ये मैसाचुसेट्स के इन्स्टिट्यूट ऑव टेक्नॉलोजी की भौतिकी रसायन प्रयोगशाला में अनुसंधान करने लगे। सन् १९१२ में आपकी नियुक्ति कैलिफॉर्निया विश्वविद्यालय (बर्कली) में रसायन के प्रोफेसर तथा कॉलेज के डीन के पद पर हुई। प्रथम विश्वयुद्ध के समय सैनिक सेवा की। इसके बाद ये फिर कैलिफॉर्निया विश्वविद्यालय लौट आए। यहाँ आपने संयोजकता तथा परमाणुओं और अणुओं की संरचना पर तथा रैंडैल के सहयोग से, 'ऊष्मागतिकी तथा रासायनिक पदार्थों की मुक्त ऊर्जा' पर दो महत्वपूर्ण ग्रंथ लिखे।

ल्यूइस ने संयोजकता के आधुनिक सिद्धांत की नींव डाली तथा अम्ल और क्षारक की धारणा को विस्तृत रूप दिया। भारी हाइड्रोजन को आपने ही सर्वप्रथम वियुक्त किया था। आपके अनुसंधानों से जैविक पदार्थों के रंगों तथा प्रतिदीप्ति और स्फुरदीप्ति की जटिल प्रक्रियाओं के समझने में बड़ी सहायता मिली। 

श्रेणी:रसायनज्ञ
याज्ञवल्क्य स्मृति

**याज्ञवल्क्य स्मृति** धर्मशास्त्र परम्परा का एक हिन्दू धर्मशास्त्र का ग्रंथ (स्मृति) है। याज्ञवल्क्य स्मृति को अपने तरह की सबसे अच्छी एवं व्यवस्थित रचना माना जाता है। इसकी विषय-निरूपण-पद्धति अत्यंत सुग्रथित है। इसपर विरचित मिताक्षरा टीका हिंदू धर्मशास्त्र के विषय में भारतीय न्यायालयों में प्रमाण मानी जाती रही है।

इसके श्लोक अनुष्टुप छंद में हैं - इसी छंद में गीता, वाल्मीकि रामायण और मनुस्मृति लिखी गई है। इसी विषय (यानि धर्मशास्त्र ) पर मनुस्मृति को आधुनिक भारत में अधिक मान्यता मिली है। इसमें आचरण, व्यवहार और प्रायश्चित के तीन अलग अलग भाग हैं।
याज्ञवल्क्य स्मृति में ही सर्वप्रथम महिलाओं के सम्पत्ति के अधिकार का प्रयोग किया गया

## परिचय
इस स्मृति में 1003 श्लोक हैं। इसपर विश्वरूपकृत 'बालक्रीड़ा' (800-825), अपरार्क कृत याज्ञवल्कीय धर्मशास्त्र निबंध (12वीं शती) और विज्ञानेश्वरकृत मिताक्षरा (1070-1100) टीकाएँ प्रसिद्ध हैं। कारणे का मत है कि इसकी रचना लगभग विक्रम पूर्व पहली शती से लेकर तीसरी शती के बीच में हुई। स्मृति के अंत:साक्ष्य इसमें प्रमाण है। इस स्मृति का संबंध शुक्ल यजुर्वेद की परंपरा से ही था। जिस तरह मानव धर्मशास्त्र की रचना प्राचीन धर्मसूत्र युग की सामग्री से हुई, ऐसे ही याज्ञवल्क्य स्मृति में भी प्राचीन सामग्री का उपयोग करते हुए नयी सामग्री को भी स्थान दिया गया। कौटिल्य अर्थशास्त्र की सामग्री से भी याज्ञवल्क्य के अर्थशास्त्र का विशेष साम्य पाया जाता है। 

याज्ञवल्क्य स्मृति में तीन कांड (अध्याय) हैं-
*(१) **आचारकाण्ड** - इसमें तेरह प्रकरण हैं।
: उपोद्घात-प्रकरणं, ब्रह्मचारिप्रकरणं, विवाह-प्रकरणं, वर्णजातिविवेक-प्रकरणं, गृहस्थ-प्रकरणम्, स्नातवह-प्रकरणम्, भक्ष्याभक्ष्य-प्रकरणम्, द्रव्यशुद्धि प्रकरणम्, दान-प्रकरणम्, श्राद्ध्-प्रकरणम्, गणपति कल्पप्रकरणम्, ग्रहशान्ति-प्रकरणम्, राजधर्म-प्रकरणम्

*(२) **व्यवहारकाण्ड** - इसमें पचीस प्रकरण हैं।
: व्यवहाराध्याये साधाराव्यवहारमातृका, ऋणादानो-पनिधि-साक्षी-लेख्य-दिव्य-दायविभाग-सीमाविवाद-स्वामिपालविवाद-अस्वामिविक्रय-दत्ताप्रदानिक क्रीतानुशया-अभ्युपेत्याशुश्रूषा-संविदव्यतिक्रम्-वेतनादानद्यूत समाह्वय -वाक् पारुष्य-दण्डपारुष्य-साहसविक्रीयासम्प्रदानसम्भूय समुत्थान-स्तेय-स्त्रीसंग्रहण-प्रकरण 

*(३) **प्रायश्चितकाण्ड** - इसमें छः प्रकरण हैं।
: शौचप्रकरणम्, आपद्धर्मप्रकरणम्, वानप्रस्थप्रकरणम्, यति-धर्मप्रकरणम्, प्रायश्चित्त-प्रकरणम्, प्रकीर्ण-प्रयश्चित्तानि

## अन्य स्मृति

मनुस्मृति और नारद संहिता इस विषय पर अन्य दो प्रमुख ग्रंथ हैं। चारों आश्रम, दंड, राजा-प्रजा, विवाह जैसे कई विषय इन ग्रंथों में साझा हैं। जहाँ मनुस्मृति ब्राह्मणों को शूद्रों से विवाह करने की आज्ञा देता है, याज्‍वल्क्यस्मृति में इसका निषेध है।

## इन्हें भी देखें
*मिताक्षरा

## बाहरी कड़ियाँ
*याज्ञवल्क्यस्मृति
*याज्ञवल्क्य स्मृति, मिताक्षरा सहित
*संविधान से पहले न्‍याय का आधार थी याज्ञवल्क्य स्मृति

श्रेणी:हिन्दू धर्मग्रन्थ
श्रेणी:विधि
फ्रांस की सिविल संहिता

right|thumb|250px|फ्रांस के सिविल संहिता का पहला पृष्ट
**फ्रांस की सिविल संहिता** (फ्रेंच आधिकारिक नाम : *Code civil des français*) नैपोलियन प्रथम द्वारा १८०४ में फ्रांस में लागू की गयी। इसे 'नैपोलियन कोड' भी कहते हैं। इस संहिता द्वारा जन्म के आधार पर दिये गये विशेषाधिकार बन्द कर दिये गये, इसके तहत धर्म की स्वतंत्रता प्रदान की गयी, तथा इसमें कहा गया कि सरकारी नौकरियाँ उनको मिलें जो सर्वाधिक योग्य हों। 
thumb|right|200px|स्पेयर की प्लैटिनेट ऐतिहासिक म्यूजियम में नेपोलियन कोड
क्रांति से पूर्व फ्रांस में आनेक कानून थे और उनमें परस्पर ‌असंगतियां थी। नेपोलियन ने कानून की एक संहिता तैयार करवाई, जिसे 'नेपोलियन की कानून संहिता' या नेपोलियन कोड कहा जाता है। इस विधि से संहिता के निर्माण में नेपोलियन ने व्यक्तिगत रूचि का प्रदर्शन किया था और उसकी इच्छा अनुसार ही इसका निर्माण हुआ। इस संहिता में कोई नई बात नहीं थी तथापि जिस रूप में उसको प्रस्तुत किया गया था उससे फ्रांस के  कानून को एक नया रूप मिला था। फ्रांस में क्रांति से पहले तथा क्रांतिकाल में बने असंख्य कानूनों को समाप्त कर दिया गया। इस कानून को बनाने में पुरातन एवं नवीन कानूनों का समन्वय किया गया था। जिसमें एक ओर पुराने कानूनों के दोषों को दूर किया गया और दूसरी और क्रांतिकारी समय के नवीन और उपयोगी कानून को सही तरीके से रखा गया।

जूली की सहायता से खुले में मुकदमे सुनने की व्यवस्था की गई। कानूनों के समक्ष सब की समानता के सिद्धांत को विधि संहिता में स्थान दिया गया। व्यक्तिगत संपत्ति के सिद्धांत को मान्यता दी गई और भूमि पर स्वामी के अधिकार को इतना ठोस बनाया गया, जितना वह पहले कभी नहीं था। किसानों को भूमि छीन जाने का जो भय था वह हमेशा के लिए खत्म हो गया। इसलिए वे नेपोलियन के समर्थक बन गए।

इतिहासकार रॉबर्ट होल्टमैन का मानना है कि यह उन गिने-चुने प्रपत्रों में से एक है जिन्होने संसार पर अपनी छाप छोड़ी है। 
ज्ञातव्य है कि यह यूरोप के किसी देश में लागू होने वाला पहला सिविल कोड नहीं था बल्कि कुछ देशों में इससे पहले भी सिविल कोड लागू हो चुके थे।

नेपोलियन की कानून संहिता उसका स्थाई कार्य सिद्ध हुआ। आज भी फ्रांस में सिविल मैरिज के समय वर वधु को नेपोलियन की संहिता की धाराओं के अनुसार शपथ लेनी पड़ती है। नेपोलियन ने स्वयं इस कानून संहिता के महत्व को स्वीकार करते हुए सेंट हेलेना में एक बार कहा था, 'मेरा वास्तविक गौरव मेरी चालीस युद्धों की विजय में नहीं है, मेरी विधि संहिता ही ऐसी है जो कभी ना मिट सकेगी और चिरस्थाई सिद्ध होगी।'

## सन्दर्भ

श्रेणी:विधि
पोटैशियम नाइट्रेट

**पोटैशियम नाइट्रेट** (Potassium nitrate) एक रासायनिक यौगिक है जिसका अणुसूत्र KNO3 है। इसे 'साल्टपीटर' भी कहा जाता है। यह एक आयनिक लवण है। पोटैशियम नाइट्रेट, 'शोरा' (niter) नामक खनिज के रूप मिलता है और नाइट्रोजन का प्राकृतिक ठोस स्रोत है। नाइट्रोजन से युक्त बहुत से यौगिकों को सामूहिक रूप से 'शोरा' (saltpeter या saltpetre) कहते हैं; पोटैशियम नाइट्रेट उनमें से एक है। 

पोटैशियम नाइट्रेट का उपयोग मुख्यतः उर्वरक, रॉकेट के नोदक (प्रोपेलेंट), तथा पटाखों (fireworks) में होता है। पोटैशियम नाइट्रेट, बारूद के तीन घटकों में से एक है। मध्ययुग से ही इसे खाद्य संरक्षण के लिए उपयोग किया जाता रहा है।

भारत में यह यह मुख्य रूप से बिहार मे पाया जाता है।

## सन्दर्भ

श्रेणी:रासायनिक यौगिक
श्रेणी:पोटैशियम यौगिक
श्रेणी:नाइट्रेट
श्रेणी:लवण
श्रेणी:ऑक्सीकारक
श्रेणी:संरक्षक
श्टेटीन

thumb|ओल्ड टाउन
]
[thumb|कला अकादमी - http://www.akademiasztuki.eu/ Art Academy of Szczecin]
**श्टेटीन** (Szczecin, Stettin) पोलैंड का मुख्य बंदरगाह है। यह ऑर्डर नदी के बाएँ किनारे पर शैजेसीन की खाड़ी से २७.२ किलोमीटर और बाल्टिक सागर से ६४ किलोमीटर अंदर स्थित है। यह पॉमरेनिया की प्राचीन राजधानी था।

शहर कोट के भीतर सेंट जॉन और सेंट जेम्स के प्रसिद्ध गिरजाघर विद्यमान थे, जो द्वितीय विश्वयुद्ध में नष्ट कर दिए गए। महान् फ्रेडरिक द्वारा निर्मित शहरकोट १८७४ में तोड़ दिया गया, लेकिन उसके विशाल द्वारा अभी भी विद्यमान हैं। प्राचीन नगर का लगभग ८० प्रतिशत और नवीन नगर का लगभग ५० प्रतिशत भाग द्वितीय विश्वयुद्ध में नष्ट हो गया था। यह नगर सन् १६४८ से १७२० तक स्वीडन के अधिकार में रहा, सन् १७२० से १९४५ तक प्रशिया का भाग रहा तथा १९४५ ई॰ को पॉट्सडम संधि के बाद यह पोलैंड में मिल गया। तभी से नगर के पुनर्निर्माण एवं नवीन विकास का कार्य तेजी से नियोजित ढंग पर हो रहा है। यह लोहा इंजिनियरी, वस्त्र, रसायन, सीमेंट, साबुन तेल, कागज और चीनी उद्योग का केंद्र है। यहाँ से चीनी, शराब, खाद्यान्न, आलू एवं आटे का निर्यात किया जाता है तथा लोहा, सोडा, पोटैश, कहवा, कपास, मक्का एवं लकड़ी का आयात किया जाता है।
center|750px|thumb|श्टेटीन का विहंगम दृष्य

## बाहरी कड़ियाँ
* Official Website of the City of Szczecin
* Castle of Pomeranian Dukes in Szczecin
* The National Museum in Szczecin
* The Museum of Technology and Transport in Szczecin
* Szczecin Philharmonic
* University of Szczecin
* Art Academy of Szczecin
* Pomeranian Medical University in Szczecin
* West Pomeranian University of Technology
* Maritime University of Szczecin (समुद्री विश्वविद्यालय)
* Solidarity Szczecin–Goleniów Airport

श्रेणी:पोलैंड का भूगोल
श्रेणी:बन्दरगाह
श्रेणी:यूरोपीय नगर
मोहम्मद बुरहानुद्दीन

सैयदना **मोहम्मद बुरहानुद्दीन** () (**अबुल-क़ाइद जोहर मोहम्म्द बुरहानुद्दीन**) (६ मार्च १९१५ &ndash; १७ जनवरी २०१४) दाउदी बोहरा के ५२ वें दाई-उल-मुत्लक़ (दाऊदी बोहरा समुदाय के ५२वें धर्मगुरु) थे। दाउदी बोहरा समुदाय इस्लाम के शिया समुदाय का एक पंथ है।

## निधन
मोहम्मद बुरहानुद्दीन का मुम्बई में दिल का दौरा पड़ने से १७ जनवरी २०१४ को ९८ वर्ष की आयु में निधन हो गया। ग्रेगोरी कालदर्शक के अनुसार उनकी आयु 102 वर्ष थी लेकिन इस्लामिक कालदर्शक के अनुसार वो १०२ वर्ष के हो चुके थे और कुछ ही सप्ताह में अपना १०३वाँ जन्मदीन मनाने वाले थे। उन्हें रौदत ताहिरा दरगाह भिन्डी बाजार मुम्बई में दफनाया गया था। 

## सन्दर्भ

## बाहरी कड़ियाँ
* दाऊदी बोहरा
श्रेणी:इस्लामी नेता
श्रेणी:1915 में जन्मे लोग
श्रेणी:२०१४ में निधन
आन्दोलन (1977 फ़िल्म)

**आन्दोलन (1977 फ़िल्म)** एक हिन्दी फ़िल्म है। यद्यपि इसका निर्माण 30 नवम्बर 1976 को ही पूर्ण हो गया था किन्तु पूरे भारत में यह फ़िल्म सन् 1977 में ही प्रदर्शित हो सकी। नीतू सिंह और राकेश पाण्डे जैसे कलाकारों को लेकर बनी इस फ़िल्म का निर्देशन लेख टण्डन ने किया था। इसमें भक्तिकाल की कवयित्री मीराबाई से लेकर स्वतन्त्रता आन्दोलन के अग्रणी सेनानी रामप्रसाद 'बिस्मिल' तक के गीतों को सुप्रसिद्ध संगीतकार जयदेव ने स्वरबद्ध किया था। सामाजिक सरोकारों को लेकर बनायी गयी एक साफ सुथरी फ़िल्म थी।
## गीत और संगीत
इस फ़िल्म में वर्मा मलिक, जानिसार अख्तर, मीराबाई और राम प्रसाद 'बिस्मिल' के लिखे कुल चार ही गीत थे। इन गीतों को संगीत दिया था जयदेव ने। मन्ना डे, भूपेन्द्र सिंह, कृष्णा काले और मीनू पुरुषोत्तम ने इन गीतों को गाया था। चारों गीतों की साउण्ड ट्रैक तालिका नीचे दी गयी है:

## सन्दर्भ

## इन्हें भी देखें
* भूपेन्द्र सिंह

## बाहरी कड़ियाँ
* आन्दोलन 1977 में बनी हिन्दी फ़िल्म
* आन्दोलन (1977) - हिन्दी गीतमाला से
* आन्दोलन (1977) - फ़िल्म समीक्षा

श्रेणी:1977 में बनी हिन्दी फ़िल्म
अशोक मेहता

**अशोक मेहता** (२४ अक्टूबर १९११ - १९८४) भारत के प्रमुख समाजवादी नेता, सांसद तथा विचारक थे। उन्होने भारत के स्वतंत्रता संग्राम में भी भाग लिया।

अशोक मेहता का जन्म सौराष्ट्र के भावनगर कस्बे में हुआ था। उनकी शिक्षा विल्सन काॅलेज मुम्बई में हुई। उनके विचारों पर रामकृष्ण परमहंस, स्वामी विवेकानन्द, महात्मा गाँधी और रवीन्द्रनाथ ठाकुर का प्रभाव पड़ा। साथ ही वे हेराल्ड लास्की और कार्ल मार्क्स के विचारों से बहुत प्रभावित थे।

१९३२ के बाद अशोक मेहता कई बार जेल गये। इन जेल यात्राओं में उनका सम्पर्क अच्युत पटवर्धन और जयप्रकाश नारायण जैसे व्यक्तियों से हुआ। १९३४ में जब कांग्रेस समाजवादी दल का गठन हुआ तब २३ वर्ष के नवयुवक मेहता उसके सदस्य थे। अपने पार्टी के साप्ताहिक 'कांग्रेस सोसलिस्ट' का उन्होने १९३९ तक सम्पादन किया। उनका सम्बन्ध भारत के किसान और श्रमिक आन्दोलन से भी था। भारत छोड़ो आन्दोलन में उनकी प्रमुख भूमिका रही।

स्वतंत्रता के बाद अशोक मेहता की अध्यक्षता में प्रजा सोसलिस्ट पार्टी बनी। वे दो बार लोकसभा सदस्य चुने गये। वे कुछ समय तक योजना आयोग के उपाध्यक्ष रहे। वे भारत के केंद्रीय सरकार के मंत्री भी रहे। १९६९ में कांग्रेस विभाजन के बाद 'संगठन कांग्रेस' में चले गये। १९८४ में उनका निधन हो गया।

श्रेणी:समाजवाद
श्रेणी:राजनीतिज्ञ
श्रेणी:1911 में जन्मे लोग
श्रेणी:१९८४ में निधन
सुरेन्द्र मोहन

**सुरेन्द्र मोहन** (४ दिसम्बर १९२६ - १७ दिसम्बर २०१०) भारत के स्वतंत्रता संग्राम सेनानी, राजनेता एवं समाजवादी विचारक थे।
वे ईमानदारी, सादगी, विनम्रता, त्याग, संघर्ष और वैचारिक प्रतिबद्धता की अनूठी मिसाल थे। भारत की समकालीन लोकविमुख, विचारहीन और सत्ताकामी राजनीति के माहौल में सुरेंद्र मोहन एक मिसाल थे। सुरेंद्र मोहन अपने छात्र जीवन में ही समाजवादी आंदोलन से जुड़े तो ऐसे जुड़े कि अपने जीवन की आखिरी साँस तक समतामूलक समाज का सपना अपनी आँखों में सँजोए हुए उसी सपने को हकीकत में बदलने की जद्दोजहद में लगे रहे। अपनी मृत्यु से एक दिन पूर्व भी आदिवासियों के सवाल पर दिल्ली के जंतर-मंतर पर आयोजित धरना आंदोलन में वे शामिल हुए थे।

आपसी कलह के चलते बार-बार टूटने और बिखरने को अभिशप्त रहे समाजवादी आंदोलन के नेताओं की जमात में वे उन चंद नेताओं में से थे जिन्होंने हमेशा आपसी राग-द्वेष से मुक्त रहते हुए साथियों और कार्यकर्ताओं को जोड़ने का काम किया
देश की आजादी के बाद गोवा मुक्ति का आंदोलन हो या कच्छ सत्याग्रह, मध्यप्रदेश, राजस्थान और गुजरात के आदिवासियों का आंदोलन हो या सुदूर पूर्वोत्तर की जनजातियों का संघर्ष, ओडीसा की चिल्का झील को बचाने की लड़ाई हो या नर्मदा बचाओ आंदोलन, आंध्र के मछुआरों के अधिकारों की लड़ाई हो या विंध्य क्षेत्र के किसानों का आंदोलन या फिर सु्रधारवादी बोहरा आंदोलन, सुरेंद्र मोहन ने हर संघर्ष में सक्रिय साझेदारी निभाई और कई बार जेल यात्राएँ कीं। आपातकाल में भी वे पूरे 19 महीने जेल में रहे।

## परिचय
सुरेन्द्र मोहन का जन्म ४ दिसम्बर 1926 को अंबाला में हुआ था। उन्होंने अपनी महाविद्यालयीन शिक्षा देहरादून से पूरी करने के बाद कुछ समय तक बनारस हिंदू विश्वविद्यालय में अध्यापन कार्य भी किया और फिर आचार्य नरेंद्र देव की प्रेरणा से अपने आपको पूरी तरह समाजवादी आंदोलन के लिए समर्पित कर दिया और दिल्ली आ गए। वे दिल्ली तो जरूर आ गए लेकिन पूरा देश ही उनका घर और कार्यक्षेत्र बन गया। समाज परिवर्तन का जुनून इस कदर सिर पर सवार था कि जीवन की आधी सदी बीत जाने तक अपना घर-परिवार बसाने की तरफ भी ध्यान नहीं गया।

सुरेंद्र मोहन ने अन्याय और गैरबराबरी के खिलाफ सिर्फ भारत में ही नहीं, बल्कि पड़ोसी देशों में भी लोकतंत्र और समता के संघर्षों में भी बढ़-चढ़ कर भाग लिया, चाहे वह नेपाल में राजशाही के खिलाफ आंदोलन हो या म्यांमार में लोकतंत्र की बहाली का संघर्ष या बांग्लादेश का मुक्ति संग्राम।

सत्ता-सम्पत्ति के प्रति हमेशा निर्मोही रहे सुरेंद्र मोहन ने 1977 में जनता पार्टी की सरकार बनने पर भी मंत्री बनने के बजाय संगठन के काम को वरीयता दी और जनता पार्टी के प्रवक्ता तथा महासचिव का दायित्व निभाया। 1978 से 1984 तक राज्यसभा के सदस्य रहते हुए भी उन्होंने कई महत्वपूर्ण सवालों पर अपने धारदार भाषणों से संसद के इस उच्च सदन में अपनी सार्थक उपस्थिति दर्ज कराई।

## इन्हें भी देखें
*सुरेन्द्र मोहन पाठक

## बाहरी कड़ियाँ
*एक राजनीतिक साधु-योद्धा का अवसान  (वेबदुनिया)
*सुरेंद्र मोहन सच्‍चे समाजवादी थे (चौथी दुनिया)

श्रेणी:भारतीय स्वतंत्रता सेनानी
श्रेणी:भारतीय राजनीतिज्ञ
श्रेणी:1923 में जन्मे लोग
श्रेणी:२०१० में निधन
उस्ताख ल सर

right|thumb|300px|उस्ताख ल सर
**उस्ताख ल सर** (Eustache Le Sueur या Lesueur ; १६१७ - १६५५) फ्रांस का चित्रकार और फ्रेंच पेंटिंग अकादमी के संस्थापकों में से एक था। वह उस्ताख ल सर वूएट नामक चित्रकार का शिष्य था और उसी शैली में उसके अधिकतर चित्र बने मिलते हैं। सर्वप्रथम उसने लैंबर्ट होटेल में, कैविनेट दामोर के लिए १६४६-४७ में 'क्यूपिड का इतिहास' चित्रित किया। कैबिनेट देम्यूसेज के लिए भी उसने चित्र बनाए। इनमें रफील तथा पूसाँ की कला का प्रभाव विशेष रूप से दिखाई पड़ता है। सेंट ब्रूनों के जीवन से संबंधित उसके सारे चित्रों में भी पूसाँ का यथेष्ट प्रभाव है। बाद में उसके चित्रों में रफील की कला प्रभावशाली हुई। पेरिस और फ्रांस के अन्य संग्रहालयों में उसके चित्र प्राप्त हैं।
चित्र:Rape of Tamar - Le Seur.jpg|उस्ताख ल सर द्वारा चित्रित '**रेप ऑफ तमर**'
चित्र:Réunion d'amis d'Eustache Le Sueur.jpg|दोस्तों की मुलाकात, (लगभग 1640), पेरिस, लौवर संग्रहालय।

श्रेणी:चित्रकार
जूल बास्तां लापाज

right|thumb|300px|बास्तां-लापाज का आत्मचित्र
thumb|right|300px|बास्तां-लापाज द्वारा का एक चित्र (1882)
**जूल बास्तां लापाज** (Jules Bastien-Lepage ; 1 नवम्बर 1848 – 10 दिसम्बर 1884), फ्रांस के प्रसिद्ध आकृति चित्रकार तथा ग्रामजीवन के चित्रकार (naturalist painter) थे। 

इनका जन्म १ नवम्बर १८४८ को एक कृषक परिवार में हुआ। यह प्रभाववादी कलाकार थे। इनकी प्रसिद्ध रचनाएँ हैं - 'वसंतागमन', 'भेड़िहारा', 'गेहूँ के खेत' तथा 'भिखारी'। इनके कतिपय श्रेष्ठ आकृतिचित्र है - अपने माता, पिता, पितामह तथा एडवर्ड सप्तम के आकृतिचित्र। इनकी मृत्यु १० दिसम्बर १८८४ दो पेरिस में हुई।

## सन्दर्भ

श्रेणी:चित्रकार
श्रेणी:1848 में जन्मे लोग
श्रेणी:१८८४ में निधन
सेलुलॉइड

right|thumb|300px|सेलुलाइड की गुड़िया (१९५०)
right|thumb|300px|सेलुलाइड से बनीं टेबल टेनिस की गेंदें
सेलुलॉइड (Celluloid) रासायनिक यौगिकों के एक वर्ग का व्यापारिक नाम है जो नाइट्रो सेलुलोजस और कपूर का मिश्रण है पर मिश्रण की तरह यह व्यवहार नहीं करता। यह एक रासायनिक यौगिक की तरह व्यवहार करता है। इसके अवयवों को भौतिक साधनों द्वारा पृथक करना सरल नहीं है। सेलुलाइड में कुछ रंजक (dyes) तथा अन्य चीजें भी मिलाई जातीं हैं। प्रायः माना जाता है कि सेलुलाइड प्रथम थर्मोप्लास्टिक था। सबसे पहले इसका निर्माण १८६२ में 'पार्केसाइन' (Parkesine) के रूप में किया गया था। उसके बाद १८६९ में 'जाइलोनाइट' (Xylonite) बनाया गया। १८७० में इसे ही 'सेलुलाइड' के नाम से पंजीकृत किया गया। 

सेलुलाइड की विशेषता है कि इसे आसानी से मोल्ड किया जा सकता है और वांछित आकार दिया जा सकता है। यह पहला पदार्थ था जिसने हाथी दाँत (ivory) का स्थान लिया। यह अन्यन्त ज्वलनशील है और सरलता से अपघटित (decompose) हो जाता है। इस कारण अब इसका अधिक उपयोग नहीं किया जाता। आजकल इसका उपयोग तेबल टेनिस की गेंद आदि बनाने के काम आता है।

## परिचय
सेलुलोज के नाइट्रेटीकरण से कई नाइट्रोसेलुलोस बनते हैं। कुछ उच्चतर होते हैं, कुछ निम्नतर। नाइट्रेटीकरण की विधि वही है जो गन कॉटन तैयार करने में प्रयुक्त होती है। इसके लिए सेलुलोस शुद्ध और उच्च कोटि का होना चाहिए। निम्नतर नाइट्रोसेलुलोस ही कपूर के साथ गरम करने से मिश्रित होकर सेलूलॉइड बनते हैं। इसके निर्माण में १० भाग नाइट्रोसेलुलोस के कपूर के ऐल्कोहली विलचन (४ से ५ भाग कपूर) के साथ और यदि आवश्यकता हो तो कुछ रंजक मिलाकर लोहे के बंद पात्र में प्राय: ९० डिग्री से. ताप पर गूँधते हैं, फिर उसे पट्ट पर रखकर सामान्य ताप पर सुखाते हैं।

सेलुलॉइड में कुछ अच्छे गुणों के कारण इसका उपयोग व्यापक रूप से होता है। इसमें लचीलापन, उच्च तन्यबल, चिमड़ापन, उच्च चमक, एकरूपता, सस्तापन, तेल और तनु अम्लों के प्रति प्रतिरोध आदि कुछ अच्छे गुण होते हैं। इसमें रंजक बड़ी सरलता से मिल जाता है। तप्त सेलुलॉइड की तरलता से साँचे में ढाल सकते हैं। ठंडा होने पर यह जमकर कठोर पारदर्शक पिंड बन जाता है। बहुत निम्न ताप पर यह भंगुर होता है और २०० डिग्री से. से ऊँचे ताप पर विघटित होना शुरू हो जाता है। सेलुलॉइड की सरलतापूर्वक आरी से चीर सकते हैं, बरमा से छेद सकते हैं, खराद पर खराद सकते हैं और उन पर पालिश कर सकते हैं। इसमें दोष यही है कि यह जल्दी आग पकड़ लेता है।

बाजारों में साधारणतया दो प्रकार के सेलुलॉइड मिलते हैं, एक कोमल किस्म का जिसमें ३० से ३२ प्रतिशत और दूसरा कठोर किस्म का जिसमें २३ प्रतिशत कपूर होता है। यह चादर, छड़, नली आदि के रूप में मिलता है। इसकी चादरें ०.००५ से ०.२५० इंच तक मोटाई की बनी होती हैं। सेलुलॉइड के सैकड़ों खिलौने, पिंगपौंग के गेंद, पियानो की कुंजियाँ, चश्मों के फ्रेम, दाँत के बुरुशष बाइसिकिल के फ्रेम और मूँठें, छूरी की मूँठें, बटन, फाउंटेन पेन, कंघी इत्यादि अनेक उपयोगी वस्तुएँ बनती हैं।

श्रेणी:थर्मोप्लास्टिक
लारेंस स्टर्न

right|thumb|300px|लारेंस स्टर्न
**लारेंस स्टर्न** (Laurence Sterne ; १७१३-१७६८) अंग्रेजी-आयरी उपन्यासकार था। 

## परिचय
कैंब्रिज में शिक्षा ग्रहण करने के पश्चात् स्टर्न ने अपना जीवन पादरी की तरह बिताया। इस पेशे में उसकी कोई विशेष रूचि नहीं थी। साहित्य की ओर वह बहुत देर से मुड़ा। १७६० में 'दि लाइफ एंड ओपिनियंस ऑव ट्रिस्ट्रैम शैडी, जैट' नामक दो खंडों में उसने एक काल्पनिक नायक ट्रिस्ट्रैम का आधार बनाकर उपन्यास प्रकाशित किए। इससे उसे एकदम प्रसिद्धि मिल गई। वह अपना गिरजाघर छोड़कर भाग गया, यद्यपि वह उसकी नाममात्र सेवा करता रहा। वह इसी उपन्यास के और खंड लिखता गया जो १७६७ में पूरे हुए। इस उपन्यास में तीसरे खंड तक नायक का जन्म नहीं होता। उसमें परिवेश के विस्तृत विवरणयुक्त वर्णन में ही उसने अपनी शक्ति खर्च की है। उसके अगले वर्ष १७६८ में यानी अपनी मृत्यु केषव उसने 'ए सेंटिमेंटल जर्नी थ्रू फ्रांस ऐंड इटैली' (फ्रांस और इटली से होते हुए एक भावपूर्ण प्रवास) प्रकाशित किया। प्रसिद्धिप्राप्ति के बाद उसने स्वयं यह प्रवास किया था, जिसको औपन्यासिक रूप इस ग्रंथ में दिया गया है। इसके साथ ही उसने कई धार्मिक प्रवचन भी लिखे, जो प्रकाशित हुए।

स्टर्न की साहित्यिक विशेषताएँ हैं उसकी अत्यंत व्यक्तिगत शैली। उसमें असंगति, जान बूझकर विषयांतर, अनिश्चित पात्र, अनिर्दिष्ट घटनाएँ आदि विचित्रताएँ होती है। विसंगति जैसे उसकी रचना का मूल स्वर है। वह अपने उपन्यास में भी कोई कथानक लेकर नहीं चला है। सब कुछ यों ही चलता है। विचित्र सनकी किस्म के पात्र एक के बाद एक चले आते हैं। उनमें कोई शृंखलाबद्धता या पूर्वायोजन नहीं। उसकी भावुकता भी जान बुझकर बढ़ी चढ़ी, अतिरंजित लगती है। अट्ठारहवीं शताब्दी की अतिबौद्धिकता के विरोध में सटर्न के विद्रोह का एक लक्षण यह भावुकता है। स्टर्न ने बहुत कुछ रैबेले नामक फ्रांसीसी लेखक के अनुकरण में यह शैली अपनाई है। रैबेले में अधिक उन्मुक्तता और रूढ़ नीतिबंधनों के प्रति विद्रोह है, स्टर्न में उतनी नहीं। स्टर्न की नकल बाद के कई लेखकों ने की। पर वैसी शैली पुन: और कोई नहीं पा सका।

स्टर्न का स्थान अंग्रेजी साहित्य में, उपन्यसकार के नाते या प्रवास वर्णनकार के नाते कोई बहुत बड़ा नहीं है। परंतु अंग्रेजी गद्य में एक नई विद्या, एक नई दिशा देने में स्टर्न बहुत सफल रहा। बाद के पत्रकारों ने उसकी टेकनीक को अपनाया। स्टर्न की वर्णनशक्ति अद्भुत थी; और न कुछ को भी वह बहुत रोचक बना देता था। भाषा पर प्रभुत्व, वक्तृतामयी वाग्मिता के साथ-साथ अपने परिवेश का बहुत सूक्ष्म अवलोकन स्टर्न की अपनी क्षमताएँ और विशेषताएँ हैं।

श्रेणी:अंग्रेजी साहित्यकार
रुदाल्फ हरमन लात्से

**रुदाल्फ हरमन लात्से** (Rudolf Hermann Lotze ; १८१७-१८८१ ई.) जर्मनी का सुप्रसिद्ध दार्शनिक एवं तर्कशास्त्री था। उसने चिकित्सा विज्ञान में भी डिग्री प्राप्त की थी तथा जीवविज्ञान में अत्यन्त पारंगत था। हेगल के बाद जर्मनी के दार्शनिकों में हरमन लात्से का नाम बहुत प्रसिद्ध है। उसके चिकित्सकीय अध्ययन वैज्ञानिक मनोविज्ञान के क्षेत्र में अग्रगण्य थे। 

## परिचय
लात्से का जन्म जर्मनी के सैक्सोनी (Saxony) के बौजेन (Budziszyn) में एक चिकित्सक के यहाँ हुआ था। 
विद्यार्थी काल में उसने विज्ञान और सौंदर्य शास्त्र का बिशेष अध्ययन किया और इस अध्ययन ने उसके दार्शनिक दृष्टिकोण को निर्णीत किया। उसने तथ्य, नियम और मूल्य को सत्ता के अंश स्वीकार किया। विज्ञान में वह अनुभववादी था; दर्शन में प्रयोजनपरक प्रत्यवादी था और धर्म में ईश्वरवादी। उसके विचारानुसार, जगत् तथ्यों का क्षेत्र है; इसमें जो कुछ होता है, नियम के अधीन होता है और मूल्यों के उत्पादन और सुरक्षण के प्रयोजन से होता है। तथ्य, नियम और मूल्य का यह सामंजस्य चेतन परमदेव की अध्यक्षता में होता है।

किसी वस्तु के अस्तित्व का अर्थ क्या है जार्ज बर्कले ने कहा था कि किसी वस्तु का अस्तित्व उसका ज्ञात होना है। लॉत्से के अनुसार किसी वस्तु का अस्तित्व उसका अन्य वस्तुओं के साथ संबद्ध होना है। दो संबंध प्रमुख हैं : घटनाओं में कारण-कार्य-संबंध और जीवों में पारस्परिक संसर्ग। यह संबंध विद्यमान तो हैं, परंतु विवेचन के लिए समस्या यह है कि कोई दो पृथक् पदार्थ एक दूसरे पर प्रभाव डाल कैसे सकते हैं। लॉत्से कहता है कि पदार्थ एक दूसरे से पृथक हैं ही नहीं - यह सब एक ही सत्ता, ईश्वर, के आभासमात्र हैं। क्रिया-प्रतिक्रिया या जीवों के संसर्ग में होता यही है कि ईश्वर में कोई परिवर्तन होता है और उसका प्रतिफल कोई दूसरा परिवर्तन प्रकट हो जाता है।

दार्शनिक विवेचन में लॉत्से एकवादी था, परंतु जब वह नीति और धर्म पर विचार करता है, तो ईश्वर और अनेक जीवों को समर्थन करता है। हेगल और उसके अनुयायी अन्य वस्तुओं की तरह जीवों को भी आभासमात्र मानते थे; लात्से जीवों को स्वाधीन कर्ता मानता है। इसी के साथ वह निरपेक्ष को पुरुष विशेष के रूप में देखता है। वह कहता है कि सत्ता में मौलिक तत्व मूल्य है और मूल्यों में सर्वोत्तम मूल्य आत्मचेतना है। यह आत्मचेतना ईश्वर में ही पूर्ण रूप में विद्यमान है; जीवों में तो यह अपूर्ण रूप में दिखती है।

लॉत्से एकवाद और अनेकवाद में चुन नहीं सका - दार्शनिक विवेचन ने उसे एकवाद की ओर खींचा, नैतिक विचार ने अनेकवाद की ओर खींचा।

## सन्दर्भ

## बाहरी कड़ियाँ

श्रेणी:दार्शनिक
जॉन लाफार्ज

right|thumb|300px|जॉन लाफार्ज
right|thumb|300px|जॉन लाफार्ज द्वारा चित्रित 'यंग गर्ल्स'

**जॉन लाफार्ज** (John LaFarge ; ३१ मार्च १८३५ - १४ नवम्बर १९१०) अमरीकी चित्रकार। 

उसका जन्म न्यूयार्क नगर में ३१ मार्च १८३५ को हुआ। चित्रकारिता की प्रथम शिक्षा पितामह से मिली। पेरिस में कानून और स्थापत्य का अध्ययन किया। बोस्टन के ट्रिनिटी चर्च की सज्जा में इसका विशेष योग है। न्यूयार्क के संत टामस, संतपीटर पावलिस्ट तथा इनकारनेशन चर्च की खिड़कियों पर इसने चित्र बनाए। १८६९ में अमरीकी कलाकार संघ का प्रधान बना तथा चित्रकला की राष्ट्रीय अकादमी का प्रधान। कला संबंधी कतिपय ग्रंथों का प्रणयन भी किया। इसकी मृत्यु १९१० में हुई।

## सन्दर्भ
चित्रकार
राहुल द्रविड़ के अन्तरराष्ट्रीय क्रिकेट शतकों की सूची

[right|200px|thumb|[ऑस्ट्रेलिया राष्ट्रीय क्रिकेट टीम|ऑस्ट्रेलियाई टीम की २००४ की भारत यात्रा के दौरान राहुल द्रविड़|alt=एक पुरुष, साँवले रंग की चमड़ी का क्रिकेट खिलाड़ी है, जिसने आधी बाजू की कमीज और गहरे नीले रंग की बेसबॉल टॉपी जिसके उपर धूप का चश्मा रखा हुआ है। वो क्रिकेट के मैदान पर किसी उच्च स्थान पर हैं जहाँ पृष्ठभूमि में अनेक दर्शक दिखाई दे रहे हैं।]]
राहुल द्रविड़ एक सेवानिवृत भारतीय क्रिकेट खिलाड़ी हैं। उन्होंने अन्तरराष्ट्रीय क्रिकेट परिषद (आईसीसी) द्वारा आयोजित विभिन्न एकदिवसीय और टेस्ट दोनों तरह के प्रारुपों में विभिन्न शतक (१०० या उससे अधिक रन) बनाये हैं। "दीवार" के नाम से मशहूर द्रविड़ ने १९९६ में पदार्पण के बाद कुल ३६ शतक टेस्ट क्रिकेट में और १२ एकदिवसीय शतक बनाये।

द्रविड़ ने अपना पहला टेस्ट शतक दक्षिण अफ़्रीका में जनवरी १९९७ में बनाया। अपने इस मैन ऑफ द मैच प्रदर्शन वाले खेल में उन्होंने नौ घण्टे की पारी में १४८ रन बनाये और भारत के लिए खेल को ड्रॉ पर समाप्त किया। उन्होंने एक ही मैच की दोनो पारियों में शतक तब बनाया जब उन्होंने १९९८-९९ में शृंखला के तीसरे और पांचवे मैच में न्यूज़ीलैंड के विरुद्ध खेलते १९० और नाबाद १०३ बनाये।

## कुँजी
200px|right|thumb|alt=नीले हेल्मेट के साथ एक भारतीय क्रिकेट खिलाड़ी, जो गेंद पर बल्ला चलाने के लिए उसके पहुँचने की प्रतिक्षा कर रहा है। वो विकेट के सामने खड़ा है जिसके बगल में दर्शक दिखाई दे रहे हैं।|१००७ में क्रीज़ में द्रविड़।

## टेस्ट क्रिकेट शतक

## एकदिवसीय शतक

## सन्दर्भ

## बाहरी कड़ियाँ
* 
* 

द्रविड़
द्रविड़
श्रेणी:क्रिकेट के कीर्तिमान
श्रेणी:राहुल द्रविड़
लिख्टेंश्टाइन

**लीख़्टेनश्टाइन** (जर्मन: Fürstentum Liechtenstein) पश्चिमी यूरोप में स्थित एक छोटा लैंडलॉक देश है। इसकी सीमा पश्चिम और दक्षिण में स्विटजरलैंड और पूर्व में आस्ट्रिया से मिलती है। महज 160 वर्ग किमी (करीब 61.7 वर्ग मील) वाले इस देश की आबादी करीब 35,000 है। यहां की राजधानी वादुज और सबसे बड़ा शहर श्चान है। 

लीख़्टेनश्टाइन दुनिया का जर्मन भाषी इकलौता अल्पाइन राज्य है, जो पूरी तरह से आलप्स पर स्थित है। यह इकलौता जर्मनभाषी राज्य है, जिसकी सीमा जर्मनी से नहीं मिलती है। यह संवैधानिक राजशाही है, जो 11 निगम इकायों में विभाजित है। पर्वतीय भू-संरचना की वजह से लीख़्टेनश्टाइन शीत खेलों के लिए लोकप्रिय स्थल है। मजबूत वित्तीय व्यवस्था वाले इस देश को कर के मामले में स्वर्ग माना जाता है। यह यूरोपीय मुक्त व्यापार संगठन का सदस्य है, लेकिन यूरोपीय संघ का हिस्सा नहीं है।

इसकी पश्चिमी सीमा पर राइन नदी बहती है। यहाँ के निम्न प्रदेश का वार्षिक औसत ताप लगभग ८डिग्री सें. रहता है। यहाँ की वार्षिक औसत वर्षा ३५ इंच होती है और लगभग ३५ दिन हिमपात भी होता है। 

यहाँ की राजधानी फाडूट्स (Vaduz) है, लिख्टेंश्टाइन की प्रमुख भाषा जर्मन है। यहाँ ईसाई धर्म प्रमुख है। राइन घाटी में मक्का एवं अन्य खाद्यान्न, आलू तथा बगीचों में उत्पन्न होनेवाली फसलें उगाई जाती हैं। अंगूर एव फलों का भी उत्पादन होता है। राज खनिजों से रहित है। उद्योगों में संगणक यंत्र, चश्मे के कांच, माइक्रोमीटर, सिलाई की मशीनों की सूइयाँ, बुनाई की मशीनें एवं कपड़े का कुछ मात्रा में उत्पादन होता है।
left|thumb|300px|'''लिख्टेंश्टाइन''' की स्थिति

## सन्दर्भ

श्रेणी:यूरोप के देश
श्रेणी:स्थलरुद्ध देश
श्रेणी:जर्मन-भाषी देश व क्षेत्र
माक्स लीबरमान

right|thumb|300px|माक्स लीबरमान
**माक्स लीबरमान** (Max Liebermann ; १८४७-१९३५) जर्मन चित्रकार और खुदाई कला (Impressionism) का कारीगर था।

## परिचय
माक्स लीबरमान बर्लिन के एक यहूदी बैंकर के घर जन्मा था। पहले उसने बर्लिन विश्वविद्यालय से कानून एवं दर्शन की शिक्षा ली। किन्तु बाद में १८६९ में वीमर (Weimar) में तथा १८७२ में पेरिस में चित्रकला की शिक्षा ली। उसने १८७६-७७ में नीदरलैण्ड्स में भी चित्रकला की शिक्षा ली। 

लीबरमान बर्लिन में ही रहता था। स्टेप्फेड का वह शिष्य था। विमर के स्कूल ऑव आर्ट में १८६८ ई. तक उसने अध्ययन किया। सन् १८७३ से १८७८ में उसने प्रभाववादी दृष्टि अपनी कृतियों में अपनाई थी। इसके बनाए गए विल्स के ग्रामीण दृश्यों, हॉलैंड के खेतों और जर्मनी के कारखानों के दृश्य के चित्रों पर जे. इजरायल्स के चित्रों का प्रभाव लगता है। 'सन बुनकर', 'स्त्री और बकरियाँ', 'वृद्ध का आश्रयस्थान' आदि कृतियाँ प्रसिद्ध है। इसके कुछ चित्र बर्लिन नेशनल आर्ट गैलरी में रखे हैं। 

श्रेणी:चित्रकार
आदि‍त्‍य विक्रम बि‍रला

**आदि‍त्‍य वि‍क्रम बि‍रला** भारत के एक उद्योगपति थे। वर्तमान में उनके कारोबार की कमान उनके पुत्र कुमार मंगलम बिरला के हाथों में है। 

जनवरी 2013 में राष्‍ट्रपति‍ श्री प्रणब मुखर्जी ने श्री आदि‍त्‍य वि‍क्रम बि‍रला पर एक स्‍मारक डाक टि‍कट जारी कि‍या। इस डाक टि‍कट का वि‍षय था- ‘’प्रथम भारतीय अंतर्राष्‍ट्रीय उद्योगपति‍’’। डाक टि‍कट पर श्री बि‍रला के साथ उनकी कंपनि‍यों में से एक के चि‍त्र को दर्शाया गया है जो दुनि‍या के सबसे बड़ी समेकि‍त अल्‍मुनि‍यम संयंत्र के रूप में सामने आई।
## सन्दर्भ

श्रेणी:भारत के उद्योगपति
श्रेणी:1943 में जन्मे लोग
श्रेणी:१९९५ में निधन
श्रेणी:भारतीय अरबपति
भूपेन्द्र सिंह

**भूपेन्द्र सिंह** (अंग्रेजी: Bhupinder Singh (musician), जन्म: 8 अप्रैल 1939 पटियाला) मुम्बई मे 83 वर्ष की आयु मे 18 जुलाई 2022 की आपका स्वर्गवास हो गया ।

आप हिन्दी फ़िल्मों के पार्श्वगायक एवं संगीतकार थे। भारत में जन्मे भूपेन्द्र सिंह बहुत अच्छा गिटार भी बजाते थे। उनकी पत्नी मिताली सिंह भी एक गायिका हैं। दोनों पति-पत्नी ने मिलकर संगीत के क्षेत्र में विशेष रूप से गज़ल-गायिकी में पर्याप्त ख्याति अर्जित की  नाम गुम जायेगा चेहरा ये बदल जायेगा , मेरी आवाज हि पहचान है गर याद रहे, - किनारा फिल्म का यह गीत खूब प्रसिद्द हुवा था ।

म्थना ।

## प्रारम्भिक जीवन
भूपेन्द्र सिंह का जन्म ब्रिटिश राज के दौरान पंजाब प्रान्त की पटियाला रियासत में 8 अप्रैल 1939 को हुआ था। उनके पिता प्रोफेसर नत्था सिंह पंजाबी सिख थे। यद्यपि वे बहुत अच्छे संगीतकार थे लेकिन मौसिकी सिखाने के मामले में बेहद सख्त उस्ताद थे। अपने पिता की सख्त मिजाजी देखकर शुरुआती दौर में बालक भूपिन्दर को संगीत से नफ़रत सी हो गयी थी। एक वह भी जमाना था जब भूपिन्दर संगीत को बिल्कुल भी पसन्द नहीं करता था।
## कैरियर
धीरे-धीरे भूपिन्दर में गज़ल गायन के प्रति रुचि जागृत हुई और वह अच्छी गज़लें गाने लगा। शुरू-शुरू में भूपेन्द्र नें आकाशवाणी पर अपना कार्यक्रम पेश किया। आकाशवाणी पर उसकी प्रस्तुतियाँ देखकर दूरदर्शन केन्द्र, दिल्ली में उसे अवसर मिला। वहीं से उसने वायलिन और गिटार भी सीखा। सन् 1968 में संगीतकार मदन मोहन ने आल इण्डिया रेडियो पर उसका कार्यक्रम सुनकर दिल्ली से बम्बई बुला लिया। सबसे पहले उसे फ़िल्म हकीकत में मौका मिला जहाँ उसने "होके मजबूर मुझे उसने बुलाया होगा" गज़ल गायी। यद्यपि यह गज़ल तो हिट हुई लेकिन भूपेन्द्र सिंह को इससे कोई खास पहचान नहीं मिली। हालांकि वह कम बजट की फ़िल्मों के लिये बराबर गाते रहे।

इसके बाद भूपेन्द्र ने स्पेनिश गिटार और ड्रम पर कुछ गज़लें पेश कीं। इससे पूर्व वे 1968 में अपनी लिखी और गायी हुई गज़लों की एलपी ला चुके थे। परन्तु इस नये प्रयोग को जब उन्होंने दूसरी एलपी में पेश किया तो सबका ध्यान उनकी ओर आकर्षित हुआ। इसके बाद "वोह जो शहर था" नाम से 1978 में जारी तीसरी एलपी से उन्हें खासी शोहरत मिली। गीतकार गुलज़ार ने इस एलपी के गाने 1980 में लिखे थे।

## व्यक्तिगत जीवन

1980 के दशक में भूपेन्द्र सिंह ने बाँगलादेश की एक हिन्दू गायिका मिताली सिंह से शादी कर ली। उसके बाद उन्होंने पार्श्वगायकी से सम्बन्धविच्छेद कर लिया। मिताली-भूपेन्द्र सिंह के नाम से युगल गायिकी में उन्होंने कई अच्छे कार्यक्रम पेश किये जिनसे उनकी शोहरत को चार चाँद लग गये। लेकिन जैसा उन्होंने स्वयं कहा है "कभी किसी को मुकम्मल जहाँ नहीं मिलता" उन दोनों के कोई सन्तान नहीं हुई। 
## बेहतरीन नग्मे
भूपेन्द्र सिंह के गाये हुए बेहतरीन यादगार गीत व गज़ल इस प्रकार हैं:

* *दिल ढूँढता है*,
* *दो दिवाने इस शहर में*, 
* *नाम गुम जायेगा*, 
* *करोगे याद तो*,
* *मीठे बोल बोले*, 
* *कभी किसी को मुकम्मल जहाँ नहीं मिलता*, 
* *किसी नज़र को तेरा इन्तज़ार आज भी है*
* *दरो-दीवार पे हसरत से नज़र करते हैं,**खुश रहो अहले-वतन हम तो सफर करते हैं*

## सन्दर्भ

## इन्हें भी देखें
* आन्दोलन (1977 फ़िल्म)

## बाहरी कड़ियाँ
* 
* हिन्दी गीतमाला
* अधिकृत वेबसाइट
* दरो-दीवार पे हसरत से नज़र करते हैं- जेम्स बांड/रफ़ीक खाँ का वीडियो 

श्रेणी:गायक
श्रेणी:हिन्दी फ़िल्म संगीतकार
श्रेणी:२०२२ में निधन
क्षुद्रक

**क्षुद्रक** प्राचीन भारत का एक गणराज्य जो सिकन्दर के आक्रमण के विरुद्ध लड़ा था।

यह दक्षिण पंजाब में व्यास नदी के किनारे मालवगण के पूर्वभाग में बसा हुआ था। अपने पड़ोस में रहनेवाले मालव लोगों से इनका प्राचीनकाल से वैर था। अपने देश वापस जानेवाले सिकन्दर के द्वारा इन दो गणों पर हमला किये जाने पर, ये दोनों एक हो गये, एवं इन्होंने उससे इतना गहरा मुकाबला किया कि, यद्यपि ये युद्ध में विजय प्राप्त न कर सके, फिर भी सिकन्दर ने इनके साथ अत्यंत सम्मानपूर्वक संधि की। पतंजलि के व्याकरण महाभाष्य में, इन लोगों के द्वारा अकेले ही अपने शत्रु पर विजय प्राप्त करने का निर्देश प्राप्त है (*एकाकिभिः क्षुद्रकैः जितम्*) [महा. १.८३]; ३२१; ४१२। यह निर्देश संभवतः सिकंदर के साथ इन लोगों के किये युद्ध के उपलक्ष्य में ही किया गया होगा।

श्रेणी:प्राचीन भारत का इतिहास
साकोली

**साकोली** (Sakoli) भारत के महाराष्ट्र राज्य के भंडारा ज़िले में स्थित एक शहर है।

## इन्हें भी देखें
* भंडारा ज़िला

## सन्दर्भ

श्रेणी:भंडारा ज़िला
श्रेणी:महाराष्ट्र के शहर
श्रेणी:भंडारा ज़िले के नगर
देवल ऋषि

**देवल ऋषि** ने **[[देवल स्मृति]]** की रचना की है। यह स्मृति सिन्ध पर मुसलमानी आक्रमण के कारण उत्पन्न धर्म परिवर्तन की समस्या के निवार्णार्थ लिखी गई थी। इसका रचनाकाल ७वीं शताब्दी से लेकर १०वीं शताब्दी के बीच होने का अनुमान है। कुछ इतिहासकारों द्वारा इसे प्रतिहार शासक मिहिर भोज के कालखंड का बताया है। इसमें केवल ९६ श्लोक हैं। अनुमान है की सिंध प्रदेश के मुसलमानों के हाथ में चले जाने के बाद जब पश्चिमोतर भारत की जनता धड़ल्ले से मुस्लमान बनायीं जाने लगी, तब उसे हिन्दू समाज में वापस आने की सुविधा देने के लिए इस स्मृति की रचना की गई। मनुस्मृति और याज्ञवल्क्य स्मृति में धर्म-भ्रष्ट मनुष्य को पुनः लेने के कोई प्रवंध न था।

याज्ञवल्क्य पर लिखी गई ‘मिताक्षरा’, 'अपरार्क', 'स्मृतिचन्द्रिका' आदि ग्रंथों में देवल का उल्लेख किया गया है। उसी प्रकार देवल स्मृति के काफी उद्धरण ‘मिताक्षरा’ में लिये गये हैं। ‘स्मृतिचन्द्रिका’ में देवल स्मृति से ब्रह्मचारी के कर्तव्य, ४८ वर्षो तक पाला जानेवाला ब्रह्मचर्य, पत्नी के कर्तव्य आदि के संबंध मे उद्धरण लिये गये हैं।

'देवल स्मृति' नामक ९० श्लोकों का ग्रंथ आनंदाश्रम में छपा है। उस ग्रंथ में केवल प्रायश्चित्तविधि बताया गया है। किंतु वह ग्रंथ मूल स्वरुप में अन्य स्मृतियों से लिये गये श्लोकों का संग्रह माना जाता है। इसका रचनाकाल भी काफी अर्वाचीन होगा क्योंकि इस स्मृति के १७-२२ श्लोक तथा ३०-३१ श्लोक विष्णु के हैं, ऐसा अपरार्क में बताया गया है। अपरार्क तथा स्मृतिचन्द्रिका में ‘देव स्मृति’ से दायविभाग, स्त्रीधन पर रहनेवाली स्त्री की सत्ता आदि के बारे में उद्धरण लिये गये हैं। इससे प्रतीत होता है कि, स्मृतिकार देवल, बृहस्पति, कात्यायन आदि स्मृतिकारों का समकालीन रहे होंगे।

## बाहरी कड़ियाँ
*देवलस्मृति (देवनागरी यूनिकोड)
*देवल ऋषि
*'''देवलस्मृति''' सहित १८ स्मृतियाँ डाउनलोड करें (पीडीएफ)
*Deval Rishi

श्रेणी:ऋषि मुनि
मालोजी भोंसले

**मालोजी भोंसले** (लगभग १५५०-१६२० ई०) शाहजी के पिता तथा ख्यातिलब्ध छत्रपति शिवाजी के पितामह थे।

###### प्रारंभिक जीवन
मालोजी का जन्म १५५२ में पुणे के आसपास हिंगनी बेर्दी और देवलगाँव गाँवों के एक क्षत्रिय मराठा थे (प्रमुख) बाबाजी भोंसले (मृत्यू - १५९७) के यहाँ हुआ था। यह परिवार भोंसले क्षत्रिय मराठा समाज वंश है। मालोजी का एक छोटा भाई था, विठोजी।२७ वर्ष की अवस्था में वे सिंधखेड के लखूजी जाधव  के अधीन, जो अहमदनगर के निजामशाही राज में उच्च पदाधिकारी थे, एक पद पर नियुक्त हो गए। सौभाग्य से मालोजी को अकस्मात् एक स्थान पर गड़ा हुआ धन प्राप्त हो गया। जिससे उन्होंने अपनी सेना में बहुत से युवक सिलहदारों को भरती कर लिया। अपने साहस, वीरता और सैनिक पराक्रम से उन्होंने यथेष्ट ख्याति अर्जित कर ली और समाज में अपने पुराने स्वामी लखूजी जाधव के समकक्ष स्थान प्राप्त कर लिया। अब उन्होंने लखूजी से अनुरोध किया कि वे अपनी पुत्री जीजाबाई का विवाह उनके पुत्र शाहजी से कर दें। इसका प्रस्ताव उन्होंने एक बार पहले भी किया था किंतु उस समय लखूजी ने उसे ठुकरा दिया था, पर अब उन्हें प्रतिष्ठित स्थिति में देखकर लखूजी ने सहर्ष इसकी स्वीकृति दे दी।

निजामशाही वंश को कुछ सीमा तक पुनरधिष्ठित कराने में मालोजी ने प्रसिद्ध सेनानी और राजनेता मलिक अंबर की सहायता की, जिसके बदले में उन्हें पूना और सुपे क्षेत्र की जागीर के रूप में भेंट कर दिए गए।

उन्होंने वेरूल के धृष्णेश्वर मंदिर का जीर्णोद्वार कराया, जैसा एक अभिलेख से प्रकट होता है। उन्होंने सातारा में स्थित शिखर शिंगणापूर नामक स्थान पर एक तालाब बनवाया जिससे वहाँ के निवासियों को यथेष्ट मात्रा में पेय जल की उपलब्धि हो सके।

श्रेणी:भारत के शासक
श्रेणी:भारत का इतिहास
मासाच्चो

right|thumb|300px|आदम का निष्कासन (TheExpulsionOfAdamAndEveFromEden)
**मासाच्चो** (Masaccio ; इतालवी उच्चारण : [maˈzattʃo] ; २१ दिसम्बर १४०२ - १४२८) इटली का चित्रकार था। इसे इतालीय चित्रकला का पुनरुद्धारक भी कह सकते हैं। इसकी अधिकांश रचनाएँ नष्ट हो चुकी हैं और जो बचा है वह अच्छी अवस्था में नहीं है।

मासाच्चो का जन्म २१ दिसम्बर १४०२ फलोरेंस के निकट एक गाँव में हुआ। इसकी प्रारम्भिक रचनाएँ - 'कुमारी संत ऐन और बालक' तथा 'कुमारी एन्थ्राोंड और दो संत'। इसका महत्वपूर्ण चित्र है- 'आदम का निष्कासन।' इसकी रचनाओं ने इटली के कलाजगत् में क्रांति ला दी थी। १४२८ में यह रोम गया और वहीं कुछ काल पश्चात् इसकी मृत्यु हो गई।

श्रेणी:चित्रकार
पराशर

:*अन्य उपयोगों के लिए [[पराशर (बहुविकल्पी)]] देखें।*

**पाराशर** ज्‍योतिषियों का गोत्र है। इस गोत्र के लोग ज्‍योतिषीय गणनाएं न भी करें तो भविष्‍य देखने के प्रति और परा भौतिक दुनिया के प्रति अधिक झुकाव रखने वाले लोग होते हैं। 
भारद्वाज और कश्‍यप गोत्र की तुलना में ये लोग समस्‍याओं के समाधान एक साथ और स्‍थाई ढूंढने की कोशिश करते हैं और अधिकतर सांसारिक समस्‍याओं से पलायन करते हैं। ऐसे में परा से इन लोगों का अधिक संपर्क होता है। इसी कारण ओमेन में भी इन लोगों को अच्‍छा हाथ होता है।

श्रेणी:गोत्र
श्रेणी:ज्योतिष
नास्तिक फ़िल्म महोत्सव

**नास्तिक फ़िल्म महोत्सव** हर साल आयोजित होनेवाला अमरीका का और विश्व का पहला फ़िल्म महोत्सव है जिसमें फ़ीचर फ़िल्मों, वृत्तचित्रों, शॉर्ट्स और विशेष रूप से समुदाय के लिए बनाई गई एनिमेटेड फ़िल्मों को प्रदर्शित किया जाता है। इसे 2009 में शुरू किया गया था। इसकी स्थापना डेव फिजराल्ड़, हांक पेल्लिसियर और वेरोनिका चाटर द्वारा की गई थी।

## पांचवें वार्षिक नास्तिक फ़िल्म समारोह

सैन फ्रांसिस्को के रॉक्सी रंगमंच पर सितंबर 2013 में आयोजित पांचवें वार्षिक नास्तिक फ़िल्म समारोह में कुछ फ़िल्मों और घटना-सम्बंधित विषयों पर फ़िल्म और वृत्तचित्रों का प्रदर्शन किया गया था। इसमें वृत्तचित्र "रिविझ़नरीस (Revisionaries)" भी शामिल था जो आज के समय के ईसाई धर्मप्रचारकों के इतिहास को दिखा रहा था और उन्हें रोकने की कोशिश कर रहा था। "कुमारे: एक झूठे धर्मगुरु की सच्ची कहानी (Kumare: The True Story of a False Prophet)" विक्रम गांधी द्वारा निर्देशित फ़िल्म एक दूसरी पीढ़ी के अमरीकी भारती की कहानी है जिसे हिंदू मान्यता के साथ बढ़ा किया गया था पर वह फ़िल्म में दिखाए गए कारणों से धार्मिक आस्था खो देता है। यह बात पश्चिमी देशों के महान व्यक्तियों के अनुभवों के विप्रीत है जो भारतीय आध्यात्मिक चिन्तन से बहुत प्रभावित हुए हैं।

## सन्दर्भ

श्रेणी:नास्तिकता
मान्तेन

**माइकेल डि मांतेन** (Michel de Montaigne ; १५३३-१५९२) फ्रांसीसी पुनर्जागरण का सबसे प्रभावी लेखक था। माना जाता है कि उसने ही निबन्ध को साहित्य की एक विधा के रूप में प्रचलित किया। उसे आधुनिक संशयवाद (skepticism) का जनक भी माना जाता है। 

## परिचय
मान्तेन का जन्म दक्षिण पश्चिम फ्रांस में बोर्दो के निकट उत्पन्न हुआ था। उसने दर्शन और विधि का अध्ययन किया। वह शिक्षा की शास्त्रीय विधा का पंडित था। २४ वर्ष की अवस्था में वह बोर्दो की प्रतिनिधि सभा में परामर्शदाता के पद पर मनोतीत हुआ। १५७१ में अपने पिता की मृत्यु के पश्चात् वह कुछ काल तक पेरिस में रहा, तत्पश्चात् वह अपने परिवार में वापस आ गया। उसने अपना अधिकांश समय अपने पुस्तकालय में अध्ययन और लेखन में व्यतीत किया। १५८० में बोर्दो में उसके निबंधों का संग्रह 'एसेज ऑव मेस्सीर माइकेल, सीन्योर दि मांतेन' के नाम से प्रकाशित हुआ। उसके निबंध व्यक्तिगत उद्गार हैैं। पहले उसका चिंतन स्टोइकवाद की ओर उन्मुख था किंतु उसके मस्तिष्क का प्राकृतिक रुझान उसे संशयवादी चिंतन की ओर ले गया। उसका उद्देश्य हो गया 'मुझे क्या ज्ञान है?' १५८० में मांतेन ने पेरिस, स्विटजरलैंड, दक्षिण जर्मनी और इटली की यात्राएँ कीं। तत्पश्चात वह बोर्दो का मेयर बनाया गया। १५८८ में उसने अपने निबंधों का तीन भागों का नया संस्करण (पाचवाँ) प्रकाशित किया। 

मांतेन के दर्शन का सार है कि मृत्यु को जीवन का सहज फल मानना चाहिए और प्रकृति के अनुशासन का सावधानी से पालन करना चाहिए। नीतिशास्त्री और शिक्षाशास्त्री के रूप में उसका योगदान महत्वपूर्ण है। १७वीं और १८वीं शती के लेखकों और विचारकों पर उसका उल्लेखनीय प्रभाव पड़ा था।

## सन्दर्भ

## बाहरी कड़ियाँ

श्रेणी:फ्राम्सीसी लेखक
श्रेणी:दार्शनिक
मधु दंडवते

**मधु दंडवते** (21 जनवरी 1924 – 12 नवम्बर 2005) भारत के एक राजनेता एवं अर्थशास्त्री थे। 

१९७०-७१ में वे महाराष्ट्र विधानसभा के सदस्य थे। १९७१ से १९९० तक वे संसद सदस्य रहे। वे कोंकण के राजापुर क्षेत्र से लगातार पाँच बार सांसद रहे। 
## सन्दर्भ

## बाहरी कड़ियाँ
*वरिष्ठ समाजवादी नेता मधु दंडवते नहीं रहे

श्रेणी:1924 में जन्मे लोग
श्रेणी:2005 में निधन
श्रेणी:भारत के वित्त मंत्री
श्रेणी:५वीं लोक सभा के सदस्य
श्रेणी:६ठी लोक सभा के सदस्य
श्रेणी:७वीं लोक सभा के सदस्य
श्रेणी:८वीं लोक सभा के सदस्य
श्रेणी:९वीं लोक सभा के सदस्य
सूचना केंद्र

**सूचना केन्द्र** से आशय सूचना के उन केन्द्रों से है जिन्हें सुचना को किसी विशेष रूप से संगृहीत करने, उसका प्रसंस्करण करने, तथा उपयोगकर्ताओं की आवश्यकता अनुरूप, उनकी मांग या चयनात्मक रूप से प्रसार के लिए, जानकारी पुनर्प्राप्त करने के लिए बनाया गया हो। सूचना केन्द्रों द्वारा समाज में सूचना पहुँचाने का कार्य किया जाता है।
## विकास
सूचना प्रौद्योगिकी में विकास होने के कारण सूचना की अवधारणा को बल मिला है। सूचना प्रदान करने की प्रक्रिया इन्टरनेट द्वारा सरल बन गयी है और यह सूचना प्राप्ति का एक प्रमुख साधन बन गया है। 
## उदहारण
*पुस्तकालय
*इन्टरनेट कैफ़े
*विभिन्न प्रचारक संस्थाएं
## इन्हें भी देखें
*राष्ट्रीय सूचना-विज्ञान केन्द्र
## सन्दर्भ

श्रेणी:सूचना प्रौद्योगिकी
अम्बष्ठ

संस्कृत और पालि साहित्य में **अंबष्ठ जाति** तथा **अम्बष्ठ देश** का उल्लेख अनेक स्थलों पर मिलता है। इनके अतिरिक्त सिकन्दर के इतिहास से संबंधित कतिपय ग्रीक और रोमन लेखकों की रचनाओं में भी अंबष्ठ जाति का वर्णन हुआ है। दिओदोरस, कुर्तियस, जुस्तिन तथा तालेमी ने विभिन्न उच्चारणों के साथ इस शब्द का प्रयोग किया है। प्रारंभ में अंबष्ठ जाति युद्धोपजीवी थी। सिकन्दर के समय (३२७ ई. पू.) उसका एक गणतंत्र था और वह चिनाब के दक्षिणी तट पर निवास करती थी। आगे चलकर अंबष्ठों ने संभवत चिकित्साशास्त्र को अपना लिया, जिसका परिज्ञान हमें मनुस्मृति से होता है।

## इन्हें भी देखें
*कायस्थ

श्रेणी:प्राचीन भारत का इतिहास